สมเด็จพระราชาธิบดีอับดุล ฮาลิม มูอัซซัม ชะฮ์

สมเด็จพระราชาธิบดีอัลมูตัสสิมู บิลลาฮี มูฮิบบุดดิน สุลต่าน อัลฮัจญ์ อับดุล ฮาลิม มูอัซซัม ชาห์ อิบนี อัลมาฮูม สุลต่าน บาดิรชาฮ์  ()ทรงเป็น ยังดี เปอร์ตวน อากง แห่งมาเลเซีย ลำดับที่ 5 และ ลำดับที่ 14 ทรงเป็นอดีตสุลต่านแห่งรัฐเกอดะฮ์

มีพระธิดา Tunku puteri ชื่อ เจ้าหญิง ซะฟิน่าห์

 พระราชประวัติ 
สุลต่าน อัลมูตัสสิมู บิลลาฮี มูฮิบบุดดิน ตวนกู อัลฮัจญ์ อับดุล ฮาลิม มูฮัซซัม ชาห์ อิบนี อัลมาฮูม สุลต่านบาดิร ชาฮ์  หรือสุลต่านตวนกู อับดุล ฮาลิม สุลต่านแห่งรัฐเกอดะฮ์องค์ที่ 27 พระราชสมภพเมื่อวันที่ 28 พฤศจิกายน พ.ศ. 2470 ณ พระราชวังอาโลร์เซอตาร์ เมืองอาโลร์เซอตาร์ รัฐเกอดะฮ์ พระองค์เป็นพระราชโอรสของสุลต่านบาดิร ชาฮ์ สุลต่านแห่งรัฐเกอดะฮ์องค์ที่ 26 (1943–1958) และพระมารดา ตนกู โซฟิยะห์ บินตี ตนกู มะห์มุด ผู้สิ้นพระชนม์ด้วยอุบัติเหตุก่อนที่พระราชบิดาจะขึ้นครองราชย์

พระราชบิดา สุลต่านบาดิร ชาฮ์ เป็นพระราชโอรสของสุลต่านอับดุล ฮามิด ฮาลิม ชาห์ (1881–1943) สุลต่านแห่งรัฐเกอดะฮ์องค์ที่ 25 อดีตเจ้าพระยาไทรบุรี และอดีตข้าหลวงเทศาภิบาลมณฑลเกอดะฮ์ (ไทรบุรี) ของประเทศไทย ก่อนที่จะเปลี่ยนไปอยู่ในความปกครองของประเทศอังกฤษและมาเป็นสหพันธรัฐมาลายูและสหพันธรัฐมาเลเซียตามลำดับ พระราชบิดา สุลต่านบาดิร ชาฮ์ พระราชสมภพที่เมืองไทรบุรีสมัยที่ยังเป็นของราชอาณาจักรสยาม เคยเสด็จพระราชดำเนินมาทรงศึกษาที่โรงเรียนราชวิทยาลัยสายสวลี แล้วทรงรับราชการในสยามอยู่ช่วงหนึ่งที่พระคลังข้างที่และกระทรวงมหาดไทย ก่อนที่จะย้ายไปรับราชการที่ประเทศมาเลเซียและทรงเสกสมรสกับพระมารดาผู้เป็นหญิงไทยถือกำเนิดเกิดในเมืองเกอดะฮ์ 

พระอัยกาสุลต่านอับดุล ฮามิด ฮาลิม ชาห์ มีพระราชบุตรหลายพระองค์ พระราชโอรสอีกพระองค์หนึ่งคือตนกู อับดุล ระห์มัน (Tunku Abdul Rahman, 8 กุมภาพันธ์ พ.ศ. 2446 – 6 ธันวาคม พ.ศ. 2533) ซึ่งประสูติจากคุณหญิงเนื่อง นนทนาคร (บุตรีของหลวงบุรานุรักษ์ (เกล็บ นนทะนาคร) เจ้าเมืองนนทบุรีและหลานพระรามัญนนทเขตต์คดี (เนียม นนทนาคร) นายอำเภอปากเกร็ดคนแรก) ซึ่งเป็นผู้นำการเรียกร้องเอกราช และนายกรัฐมนตรีคนแรกของประเทศมาเลเซีย ได้รับยกย่องเป็นบิดาแห่งประเทศมาเลเซียหรือ Bapa of Malaysia ผู้เจรจาให้อังกฤษคืนเอกราชให้มาเลเซีย และเป็นผู้เจรจาให้ชนชาติต่างๆ รวมกันเป็นชาติ ร่วมสร้างประเทศสหพันธ์มลายูด้วยกัน รวมทั้งยังเจรจาให้สุลต่านทั้ง 9 รัฐ สลับกันขึ้นเป็นประมุขของชาติ 

สมเด็จพระราชาธิบดีฯ มีพระมเหสี 2 พระองค์ พระองค์แรกสิ้นพระชนม์แล้ว พระมเหสีองค์สุดท้ายคือ สมเด็จพระราชินี ประไหมสุหรี อากง ตวนกู ฮัจญะห์ ฮามินะห์

 การครองราชสมบัติ 
 สุลต่านแห่งเกอดะฮ์ 
สุลตาน มุซตาซีมุ บิลลาฮ์ อับดุล ฮาลิม มุอัซซัม ชาฮ์ อิบนี อัลมาร์ฮุม สุลตาน บาดิร ชาฮ์ และทรงได้รับราชาภิเษกในฐานะสุลต่างแห่งเกอดะฮ์ต่อจากพระราชบิดา สุลตาน บาดิร ชาฮ์ เมื่อวันที่ 15 มกราคม พ.ศ. 2501 ในฐานะสุลต่านแห่งเกอดะฮ์

 การดำรงพระราชอิสริยยศ ยังดี เปอร์ตวน อากง 
กรกฎาคม พ.ศ. 2513 เมื่อมีการแต่งตั้ง ยังดี เปอร์ตวน อากง ประมุขแห่งประเทศมาเลเซีย พระองค์ใหม่ ในฐานะที่ทรงเป็นสุลต่านแห่งเกอดะฮ์แล้ว ตามลำดับวาระการขึ้นครองราชย์ ทำให้ทรงเป็นสมเด็จพระราชาธิบดีแห่งมาเลเซียพระองค์ที่ 5 ต่อจากสุลตาน นาซีรุดดิน แห่งรัฐตรังกานูและเป็นพระมหากษัตริย์จนครบวาระสมัย 5 ปี 

ธันวาคม พ.ศ. 2554 ทรงได้รับการบรมราชาภิเษกเป็นสมเด็จพระราชาธิบดีแห่งมาเลเซียพระองค์ที่ 14 อีกครั้ง ต่อจากสุลต่าน มีซาน ไซนัล อาบิดีน แห่งรัฐตรังกานู นับเป็นสุลต่านพระองค์แรก ที่ได้ดำรงพระราชอิสริยยศนี้ถึงสองครั้ง พระองค์นับเป็น ลำดับที่  2 ของกษัตริย์ที่ครองราชสมบัติยาวนานที่สุดของโลกในปัจจุบัน โดยมีพระราชดำรัสในพิธีบรมราชาภิเษกตอนหนึ่งว่า

 เครื่องราชอิสริยาภรณ์ 
 เครื่องราชอิสริยาภรณ์มาเลเซีย 
 Darjah Yang Maha Utama Kerabat Diraja Malaysia (D.K.M.) (The Most Excellent Order of the Royal Family of Malaysia)
 Darjah Utama Seri Mahkota Negara (D.M.N.) 

 เครื่องราชอิสริยาภรณ์ต่างประเทศ 

  :
 ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์แด่สมเด็จพระราชาธิบดี และสมเด็จพระราชินีแห่งมาเลเซีย , เล่ม ๑๓๐, ตอน ๖ ข, ๑๕ กุมภาพันธ์ พ.ศ. ๒๕๕๖, หน้า ๑
  :
 Knight of the Order of St John (KStJ) 
 Knight Grand Cross of the Order of the Bath (GCB)

 อ้างอิง 

 ดูเพิ่ม 
 ภาษาไทย 
 สนธิสัญญา พ.ศ. 2451 รัฐบาลไทย ยอมยก ไทรบุรี กลันตัน ตรังกานู และปะลิส รวมทั้งเกาะใกล้เคียง ให้แก่อังกฤษ 
 สามจังหวัดชายแดนภาคใต้สมัยต้นรัตนโกสินทร์ถึงสมัยรัชกาลที่ 5 
 รอยไทรบุรีที่บ้านท่าพรุ

 ภาษาอังกฤษ 
 The Kedah Sultanate Website 
 KEDAH : BRIEF HISTORY
 KEDAH : ORDERS & DECORATIONS
 Malaysiafactbook : Encyclopedia of Malaysia 
 Lists Sultans of Kedah (1136–present)  
 The 14th Yang-di-Pertuan Agong ; The 27th Sultan of Kedah : Sultan Abdul Halim Mu'adzam Shah ( 1958 - present )  
The 26th Sultan of Kedah : Sultan Badlishah ibni al-Marhum Sultan Abdul Hamid Halim Shah (1894–1958) 
 Malaysiafactbook - The 25th Sultan of Kedah : Sultan Abdul Hamid Halim Shah ibni Ahmad Taj ud-din al-Mukarram Shah (1864 – 1943)  
 Mykedah- The 25th Sultan of Kedah : Sultan Abdul Hamid Halim Shah ibni Ahmad Taj ud-din al-Mukarram Shah (1864 – 1943) 

 รูปภาพ 
 The 14th Yang-di-Pertuan Agong ; The 27th Sultan of Kedah : Sultan Abdul Halim Mu'adzam Shah ( 1958 - present ) 
  The 26th Sultan of Kedah : Sultan Badlishah ibni al-Marhum Sultan Abdul Hamid Halim Shah (1894–1958) 
  The 25th Sultan of Kedah : Sultan Abdul Hamid Halim Shah ibni Ahmad Taj ud-din al-Mukarram Shah (1864 – 1943) 
  The 21th Sultan of Kedah : Sultan Ahmad Tajuddin Halim Shah II ( 1797 - 1843 ) 



หมวดหมู่:พระมหากษัตริย์มาเลเซีย
หมวดหมู่:สุลต่านรัฐเกอดะฮ์
หมวดหมู่:ราชวงศ์เกอดะฮ์
หมวดหมู่:บุคคลจากรัฐเกอดะฮ์
หมวดหมู่:ผู้ได้รับเครื่องราชอิสริยาภรณ์ ร.ม.ภ.
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายหน้า)
หมวดหมู่:ชาวมาเลเซียเชื้อสายไทย
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:บุคคลที่เสียชีวิตในปี พ.ศ. 2560